પ્રિન્સે જણાવ્યું કે, સાઉદીના જેલમાં ઘણાં ભારતીયો બંધ છે. જેલમાં તેમની સાથે લુધિયાણાના ડલ્લા ગામના હરદીપ સિંહ, મથુરામાં રહેતાં નસીમ, અલાહાબાદના વિવેક ભારતી પણ હતાં. પોતાના માલિક વિશે પ્રિન્સે જણાવ્યું કે, તેણે તેનું લાઈસન્સ પણ છીનવી લીધું અને સાત મહિનાનો પગાર પણ નહતો આપ્યો. જ્યારે તે વેતન માગવા પહોંચ્યો ત્યારે તેના પર ચોરીનો આરોપ લગાવીને તેને જેલમાં બંધ કરાવી દીધો હતો. ત્યાં તેણે ઘણાં પ્રયત્નો પછી મોબાઈલથી એક વીડિયો બનાવીને ભગવંત માનને મોકલ્યો. ત્યારપછી આ વીડિયો વાયરલ થયો અને વિદેશ મંત્રી સુષ્મા સ્વરાજના પ્રયત્નોથી તેને અને નસીમને છોડવામાં આવ્યો. પરંતુ એરપોર્ટ આવ્યા પછી નસીમના ફિંગર પ્રિન્ટ્સ મેચ ન થતાં તેને ફરી જેલ જવું પડ્યું હતું.